जिस व्यवस्था के अंतर्गत मध्यम वर्गीय व्यक्ति जीता है, उसकी दमन शक्ति की तीव्रता को कम करके आंकने की गलती इन रचनाओं में प्राय: नजर नहीं आती। इसी प्रकार विरोध में खड़ा होने का निर्णय लेना कितना कठिन हो सकता है। इसका अहसास भी यहां यथेष्ट रूप में बना रहता है। इस संग्र्रह की सीमा मुख्यत: यही है कि बहुत-सी रचनाएं गद्य की सी सपाटता लिए रहती हैं और कवि के स्वर का धीमापन हमें अखरता है। श्रीहर्ष की कविता की शक्ति और सीमाएं नीचे दिए गए उदाहरणों के माध्यम से स्पष्ट हो जाएंगी। ‘स्थिति’ शीर्षक कविता की आरंभिक पंक्तियों को देखिये :